Bistvena lastnost obeh izdelkov Smrekovit Ekstra je ta, da vsebujeta kafro in mentol, zato imata značilen učinek na koži, ki je subjektiven in ga nekateri čutijo kot gretje, drugi kot hlajenje. Pri tem je potrebno poudariti, da kafra in mentol vplivata le na receptorje za toploto v koži, zato je občutek hlajenja resnično samo občutek in se koža dejansko ne ohladi. Ker delujeta tudi na receptorje za bolečino, imata tudi rahlo anesteičen učinek. Pomembno pa je, da kafra in mentol nimata dolgoročno zdravilnega učinka kot smrekova smola. Ker vsebujeta enak delež smrekove smole sta izdelka Smrekovit Ekstra enako učinkovita kot njuna analoga brez kafre in mentola, Smrekovit 365 smrekova krema in Smrekovit Klasik smrekovo mazilo. Cena je prav tako enaka. V vsakem primeru pa odsvetujemo uporabo izdelkov Smrekovit Ekstra s Smrekovit oblogo. Kafra in mentol namreč lahko v tem primeru delujeta dražilno in izzoveta izpuščaj na koži.